Diari Oficial de la Generalitat Valenciana


Sumari del DOGV 2448, del 13-02-1995 (1995/833826)

ACORD de 6 de febrer de 1995, del Govern Valencià, pel qual es declaren de provisió per personal docent determinats llocs de treball, dependents de la Conselleria d'Educació i Ciència, i s'autoritza la convocatòria de proves específiques per a l'accés a la funció pública docent del personal laboral fix o funcionari de carrera que els exerceix.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2448

Data del DOGV
:   13-02-1995

Secció del DOGV
:   ALTRES DISPOSICIONS

Número del document
:   1995/833826


Data del document
:   06-02-1995

Organisme emissor
:   Conselleria d'Administració Pública

Tipus de document
:   Acord

ACORD de 6 de febrer de 1995, del Govern Valencià, pel qual es declaren de provisió per personal docent determinats llocs de treball, dependents de la Conselleria d'Educació i Ciència, i s'autoritza la convocatòria de proves específiques per a l'accés a la funció pública docent del personal laboral fix o funcionari de carrera que els exerceix.   
El Govern Valencià, en la reunió del dia 6 de febrer de 1995, adoptà l'acord següent:  
El número 3 de la disposició addicional quinzena de la Llei 30/1984, de 2 d'agost, de Mesures per a la Reforma de la Funció Pública, en la redacció donada per la Llei 23/1988, de 28 de juliol, de modificació de l'anterior, estableix que els llocs de treball docents seran exercits per funcionaris dels cossos i escales docents, d'acord amb allò que determinen les llistes de llocs de treball, sense perjudici de les excepcions expressament previstes en aquesta disposició.  
L'article 10 de la Llei Orgànica 1/1990, de 3 d'octubre, d'Ordenació General del Sistema Educatiu, disposa que l'educació infantil serà impartida per mestres amb l'especialitat corresponent. I la disposició addicional desena de la llei esmentada estableix que els funcionaris que impartisquen els ensenyaments de règim general pertanyeran als cossos docents que s'hi enumeren.  
El Reial Decret 1004/1991, de 14 de juny, pel qual s'estableixen els requisits mínims dels centres, preveu que les escoles d'educació infantil, denominació genèrica que assigna als centres públics d'aquest nivell educatiu, han de disposar de mestres de l'especialitat corresponent per impartir l'educació infantil.  
La disposició transitòria cinquena de l'esmentat Reial Decret 1004/1991, concedeix un termini de 10 anys, a partir de l'entrada en vigor de la Llei Orgànica 1/1990, perquè els centres educatius que atenguen infants menors de sis anys i no estigueren autoritzats com a centres d'Educació Preescolar, però n'hagen obtingut autorització o llicència per al funcionament d'acord amb la legislació anterior a aquesta llei orgànica, s'adeqüen als requisits mínims exigits als centres d'educació infantil.  
Per això i per a la progressiva adequació de les escoles infantils actuals de titularitat de la Generalitat Valenciana a aquests requisits mínims, és oportú que els llocs de mestres d'escola infantil que actualment tenen naturalesa laboral, tinguen naturalesa docent.  
D'altra banda l'article 16.6 del text refós de la Llei de la Funció Pública Valenciana, aprovat pel Decret Legislatiu de 20 de març de 1991, del Govern Valencià, autoritza el pas dels funcionaris d'un sector a un altre de l'administració, en les condicions que el mateix precepte determina. I la disposició transitòria primera de la Llei 5/1994, de 24 d'octubre, de modificació parcial i urgent del text refós esmentat, estableix la possible integració, en el règim funcionarial, del personal laboral que exercisca llocs de treball de naturalesa funcionarial, en les condicions i amb els requisits previstos en aquesta disposició transitòria.  
En atenció d'aquests motius, a proposta conjunta dels consellers d'Administració Pública i d'Educació i Ciència, el Govern Valencià  
ACORDA:  
Primer  
1. Els llocs de treball que s'inclouen en l'annex d'aquest acord i que en l'actualitat estan classificats per a la provisió per personal laboral en la llista de llocs de treball de la Conselleria d'Educació i Ciència, aprovada per acord de 7 de juny de 1994, del Govern Valencià (Diari Oficial de la Generalitat Valenciana de 16 de juny de 1994), es declara que s'han d'amortitzar.  
2. Els llocs de treball esmentats quedaran amortitzats quan es produirà la vacant.  
3. A partir de la data d'aquest acord, els llocs de treball de mestres d'educació infantil que es creen, inclosos els que substituiran els esmentats en l'apartat 1 anterior, tindran naturalesa docent i seran proveïts per funcionaris del cos de mestres, especialitat d'Educació Infantil.  
Segon  
1. El personal laboral fix o funcionari de carrera de la Generalitat Valenciana que, reunint els requisits específics de titulació contemplats en l'article 16 del Reial Decret 574/1991, de 22 d'abril, exercisca en la data d'aquest acord algun dels llocs de treball assenyalats en l'annex i haja adquirit aquesta relació d'ocupació mitjançant procediment convocat amb anterioritat a l'entrada en vigor de la Llei de la Generalitat Valenciana 5/1994, de 24 d'octubre, podrà accedir a la condició de funcionari del cos de mestres, especialitat d'Educació Infantil, mitjançant proves específiques que siguen convocades, amb la negociació sindical prèvia, i que s'ajustaran als principis constitucionals d'igualtat, mèrit i capacitat, i també el de publicitat.  
2. El personal destinat en els llocs assenyalats en l'annex esmentat que no accedisca a la condició de funcionari del cos docent esmentat, per no ser-li d'aplicació el que preveu l'apartat anterior o per no superar les proves específiques que hi són previstes, conservarà la mateixa naturalesa jurídica de la seua relació d'ocupació, inherent a la condició laboral o funcionarial que tinga, sense cap modificació derivada d'aquest acord, i romandrà en situació de personal que s'ha d'extingir en el lloc que estiga exercint a l'entrada en vigor d'aquest acord.  
DISPOSICIó FINAL  
Es facultat el conseller d'Educació i Ciència perquè, dins l'àmbit de les competències que té atribuïdes, dicte les disposicions necessàries per a l'execució i el desenrotllament d'aquest acord. Igualment és facultat per convocar les proves específiques a què el mateix acord es refereix.  
Contra aquest acord, que es definitiu en via administrativa, els interessats podran interposar-hi un recurs contenciós administratiu davant el Tribunal Superior de Justícia de la Comunitat Valenciana, en el termini dels dos mesos següents al dia de la publicació en el Diari Oficial de la Generalitat Valenciana, d'acord amb el que disposen els articles 57 i 58 de la Llei de la Jurisdicció Contenciosa Administrativa. Amb caràcter previ a la interposició del recurs, s'ha de presentar, davant l'òrgan que ha dictat l'acte, la comunicació preceptiva que estableix l'article 110 de la Llei de Règim Jurídic de les Administracions Públiques i del Procediment Administratiu Comú.  
ANNEX  
Llocs que s'han de proveir per funcionaris del cos de mestres, especialitat d'Educacio Infantil.  
Lloc Denominació lloc Denominació centre Localitat  
12167 Mestre escola infantil E. I. «El Partidor» Alcoi  
12916 Mestre escola infantil E. I. «El Partidor» Alcoi  
12457 Mestre escola infantil E. I. «El Partidor» Alcoi  
08423 Mestre escola infantil E. I. «Rayuela» Alacant  
08709 Mestre escola infantil E. I. «PeÑas Blancas» Aspe  
08199 Mestre escola infantil E. I. «PeÑas Blancas» Aspe  
08337 Mestre escola infantil E. I. «PeÑas Blancas» Aspe  
12077 Mestre escola infantil E. I. «PeÑas Blancas» Aspe  
05606 Mestre escola infantil E. I. «Aitana» Elx  
05549 Mestre escola infantil E. I. «Albada» Elx  
05958 Mestre escola infantil E. I. «Reis Màgics» Elx  
05403 Mestre escola infantil E. I. «Reis Màgics» Elx  
05567 Mestre escola infantil E. I. «Reis Màgics» Elx  
12821 Mestre escola infantil E. I. «El Puente» Elda  
12158 Mestre escola infantil E. I. «El Puente» Elda  
12387 Mestre escola infantil E. I. «El Puente» Elda  
12755 Mestre escola infantil E. I. «El Puente» Elda  
12325 Mestre escola infantil E. I. «El Puente» Elda  
12547 Mestre escola infantil E. I. «El Mirador» Elda  
12537 Mestre escola infantil E. I. «El Mirador» Elda  
12045 Mestre escola infantil E. I. «El Mirador» Elda  
12226 Mestre escola infantil E. I. «El Mirador» Elda  
12852 Mestre escola infantil E. I. «El Mirador» Elda  
00481 Mestre escola infantil E. I. «Sta. Infancia» Elda  
12472 Mestre escola infantil E. I. «El Salvador» Ibi  
05114 Mestre escola infantil E. I. «M. Remei» Monòver  
12471 Mestre escola infantil E. I. «M. Remei» Monòver  
09951 Mestre escola infantil E. I. de Onil Onil  
06098 Mestre escola infantil E. I. «El Palmeral» Orihuela  
07678 Mestre escola infantil E. I. «El Palmeral» Orihuela  
12622 Mestre escola infantil E. I. «El Palmeral» Orihuela  
07392 Mestre escola infantil E. I.«Virgen Montserrat» Orihuela  
12664 Mestre escola infantil E. I.«Virgen del Remedio» Petrer  
05152 Mestre escola infantil E. I. «El Parque» Sax  
12541 Mestre escola infantil E. I. «El Parque» Sax  
01739 Mestre escola infantil E. I. «San José» Almassora  
08229 Mestre escola infantil E. I. «San José» Almassora  
00143 Mestre escola infantil E. I.«Ntra.Sra.Lourdes» Castelló  
01920 Mestre escola infantil E. I.«Ntra.Sra.Lourdes» Castelló  
08111 Mestre escola infantil E. I.«Ntra.Sra.Lourdes» Castelló  
01785 Mestre escola infantil E. I. «Los Gorriones» Nules  
08861 Mestre escola infantil E. I. «Sambori» Onda  
08558 Mestre escola infantil E. I. «Sambori» Onda  
08189 Mestre escola infantil E. I. «Sambori» Onda  
08433 Mestre escola infantil E. I. «Sagrado Corazón» Vall d'Uixó  
12798 Mestre escola infantil E. I. «Sagrado Corazón» Vall d'Uixó  
12942 Mestre escola infantil E. I. «Sagrado Corazón» Vall d'Uixó  
15910 Mestre escola infantil E. I.«La Font de la Rosa» Aldaia  
15136 Mestre escola infantil E. I.«La Font de la Rosa» Aldaia  
15794 Mestre escola infantil E. I.«La Font de la Rosa» Aldaia  
12192 Mestre escola infantil E. I. «Tulell» Alzira  
12553 Mestre escola infantil E. I. «Tulell» Alzira  
12130 Mestre escola infantil E. I. «Tulell» Alzira  
12891 Mestre escola infantil E. I. «Tulell» Alzira  
12216 Mestre escola infantil E. I. «Tulell» Alzira  
07431 Mestre escola infantil E. Infantil Benifairó  
 de les Valls  
09905 Mestre escola infantil E. Infantil Benifairó   
 de les Valls  
09067 Mestre escola infantil E. Infantil Benifairó   
 de les Valls  
07320 Mestre escola infantil E. I.«Caperucita Roja» Burjassot  
12802 Mestre escola infantil E. I.«Caperucita Roja» Burjassot  
07320 Mestre escola infantil E. I.«Principe Valiente» Manises  
08668 Mestre escola infantil E. I.«Principe Valiente» Manises  
08722 Mestre escola infantil E. I.«Principe Valiente» Manises  
12604 Mestre escola infantil E. I.«Principe Valiente» Manises  
12064 Mestre escola infantil E. I.«Principe Valiente» Manises  
12730 Mestre escola infantil E. I. «El Molí» Paterna  
12542 Mestre escola infantil E. I. «El Molí» Paterna  
12195 Mestre escola infantil E. I. «El Molí» Paterna  
12173 Mestre escola infantil E. I. «El Molí» Paterna  
01037 Mestre escola infantil E. I. «Baladre» Sagunt  
05193 Mestre escola infantil E. I. «Baladre» Sagunt  
06817 Mestre escola infantil E. I. «Pulgarcito» Torrent  
12326 Mestre escola infantil E. I. «Pulgarcito» Torrent  
07883 Mestre escola infantil E. I. «El Grao» València  
12590 Mestre escola infantil E. I. «El Grao» València  
15017 Mestre escola infantil E. I. «El Grao» València  
15451 Mestre escola infantil E. I. «El Grao» València  
València, 6 de febrer de 1995  
El conseller secretari del Govern Valencià,  
LUIS BERENGUER FUSTER